આ બંને મૃતદેહ કાઢ્યા બાદ નહેરુબ્રિજ અને સરદારબ્રિજ પાસે પણ બે વ્યક્તિની લાશ નદીમાં હોવાનો મેસેજ મળતાં જ સરદારબ્રિજ પાસે એનઆઇડી પાછળથી પ્રકાશ ખેમાભાઇ મકવાણા (ઉં.વ. ૨૦, રહે. ગરીબનગર વિભાગ-૪, બહેરામપુરા)ની લાશ બહાર કાઢી હતી. મૃતક પ્રકાશના ડાબા હાથના ભાગે કેટલાંક ઇજાનાં નિશાન જોવા મળ્યાં હતાં. પ્રાથમિક દૃષ્ટિએ બ્લેડથી ઘા માર્યા હોવાનું જાણવા મળ્યું હતું, જેથી યુવકે પ્રેમ પ્રકરણમાં આત્મહત્યા કરી હોવાનું પોલીસ માની રહી છે. નહેરુબ્રિજ પાસેથી મળેલી લાશ અને દધીચિબ્રિજ પાસેથી મળેલી એક વ્યક્તિની લાશની ઓળખ હજુ સુધી થઇ નથી. પોલીસે તમામ મૃતદેહોને પીએમ માટે મોકલી અકસ્માતે મોત નોંધી તપાસ હાથ ધરી છે.